b'\n_START_ARTICLE_\nNoidan oppipoika (elokuva)\n_START_SECTION_\nJuoni\n_START_PARAGRAPH_\nAlussa, vuonna 740 eaa., Morgana Le Fay (Alice Kirge) on tullut tappamaan Merlinin. Merlinin oppipojista vain kahteen olisi pit\xc3\xa4nyt luottaa, koska Horvath (Alfred Molina) k\xc3\xa4\xc3\xa4ntyi Morganan puolelle. Morgana tappaa Merlinin ja aikoo her\xc3\xa4tt\xc3\xa4\xc3\xa4 kuolleita armeijakseen, mutta Veronica (Monica Bellucci) ja Balthazar (Nicolas Cage) tulevat. Veronica ottaa Morganan sielun itseens\xc3\xa4 pelastaakseen muut. Balthazar vangitsee Morganan ja Veronican Grimhold-nukkeen pelastaakseen rakkauden kohteensa. Merlin antaa ennen kuolemaansa Balthazarille lohik\xc3\xa4\xc3\xa4rmesormuksen, ja jonka sormeen se menisi, olisi Merlinin perillinen. Horvath p\xc3\xa4\xc3\xa4see pakoon, mutta Balthazar vangitsee h\xc3\xa4net my\xc3\xb6hemmin Grimholdiin. Balthazar on etsinyt Merlinin perillist\xc3\xa4 jo kauan, mutta h\xc3\xa4nt\xc3\xa4 ei tunnu l\xc3\xb6ytyv\xc3\xa4n. Kun nuori Dave (Jake Cherry) juoksee Balthazarin kauppaan Beckylle antamansa tytt\xc3\xb6yst\xc3\xa4v\xc3\xa4kyselyn per\xc3\xa4ss\xc3\xa4, Balthazar tiet\xc3\xa4\xc3\xa4 h\xc3\xa4nen olevan Merlinin perillinen. Balthazar l\xc3\xa4htee hakemaan Davelle omaa oppikirjaa, kielt\xc3\xa4en koskemasta mihink\xc3\xa4\xc3\xa4n. Kuitenkin pian Dave saa k\xc3\xa4siins\xc3\xa4 Grimholdin, ja onnistuu vahingossa avaamaan sen, p\xc3\xa4\xc3\xa4st\xc3\xa4en Horvathin vapaaksi. Balthazarin palatessa takaisin h\xc3\xa4n ja Horvath joutuvat taisteluun, jonka aikana kauppa syttyy tuleen. Dave saa nuken ja l\xc3\xa4htee. Oven takana on luokka ja opettaja, ja kun Dave sanoo kaupassa olleen tulipalo (se katosi kun Balthazar ja Horvath p\xc3\xa4\xc3\xa4tyiv\xc3\xa4t vanhaan uurnaan 10 vuodeksi) eik\xc3\xa4 olekaan, h\xc3\xa4nt\xc3\xa4 luullaan hulluksi._NEWLINE_Kymmenen vuoden kuluttua Dave (Jay Baruchel) tapaa Beckyn taas. H\xc3\xa4n korjaa Beckyn yliopistoradion laitteet salaman isketty\xc3\xa4 antenniin. Samaan aikaan Horvath vapautuu uurnasta vanhan pariskunnan luona. H\xc3\xa4n heitt\xc3\xa4\xc3\xa4 uurnan ikkunasta, ett\xc3\xa4 Balthazar murskautuisi asfalttiin. Balthazar kuitenkin p\xc3\xa4\xc3\xa4see vapaaksi. Balthazar aloittaa Daven koulutuksen p\xc3\xa4\xc3\xa4merliniaaksi, ett\xc3\xa4 t\xc3\xa4m\xc3\xa4 olisi valmis Merlinin perillisen\xc3\xa4 taikomaan ilman sormusta ja tuhoamaan Morganan lopullisesti, kun sen aika tulee. Horvath saa selville nuken olinpaikan ja alkaa avata kerroksia yksi kerrallaan jotta p\xc3\xa4\xc3\xa4sisi k\xc3\xa4siksi viimeiseen kerrokseen ja Morganan vapautettua. Horvath vapauttaa Morganan, jolloin Balthazar on taistelemassa h\xc3\xa4nt\xc3\xa4 vastaan. Dave tulee paikalle hetke\xc3\xa4 my\xc3\xb6hemmin. Beckyn h\xc3\xa4iritess\xc3\xa4 yht\xc3\xa4 antenneista keh\xc3\xa4 tuhoutuu, eik\xc3\xa4 Morgana voi her\xc3\xa4tt\xc3\xa4\xc3\xa4 kuolleiden armeijaa, tuupertuen tilap\xc3\xa4isesti. Balthazar siirt\xc3\xa4\xc3\xa4 Morganan hengen Veronican ruumista omaansa, mutta Morgana kuitenkin ilmestyy pian itsen\xc3\xa4\xc3\xa4n. Morgana tappaa Balthazarin taistelussa, mutta lopuksi Dave onnistuu tuhoamaan Morganan lopullisesti. Dave ei hyv\xc3\xa4ksy Balthazarin kuolemaa, vaan her\xc3\xa4tt\xc3\xa4\xc3\xa4 plasman avulla Balthazarin henkiin, jonka j\xc3\xa4lkeen h\xc3\xa4n antaa Balthazarille korun, jonka tuon piti antaa Veronicalle vuosia aiemmin ennen kuin oli vanginnut Morganan ja Veronican Grimholdiin. Balthazar antaa kaulakorun Veronicalle samalla, kun Becky tulee paikalle, ja Dave saa tiet\xc3\xa4\xc3\xa4 mit\xc3\xa4 Becky oli valinnut yst\xc3\xa4v\xc3\xa4st\xc3\xa4 ja tytt\xc3\xb6yst\xc3\xa4v\xc3\xa4st\xc3\xa4, vastauksella tytt\xc3\xb6yst\xc3\xa4v\xc3\xa4.'